cyanic-selkie/wikianc huggingface dataset:
Paul Spiegel
Liv
I 1958 begynte han i lære i avisen Allgemeine Jüdische Wochenzeitung i Düsseldorf. Han arbeidet i denne avisen frem til 1965, bl.a. som redaktør. På 1960-tallet arbeidet han også for forskjellige andre aviser, bl.a. Montrealer Nachrichten, Nieuw Israelietisch Weekblad (Amsterdam), Neue Welt (Wien), Jüdische Rundschau Maccabi (Basel), Der Mittag (Düsseldorf), Neue Rhein Zeitung (Düsseldorf) og Westfälische Rundschau (Dortmund). I 1973 og 1974 var han sjefredaktør for tidsskriftet Mode und Wohnen. Deretter ledet han i tolv år offentlighetsarbeidet til Rheinischer Sparkassen- und Giroverband (RSGV) i Düsseldorf. I 1986 grunnla han sammen med TV-programlederen Hans Rosenthal et kunstner- og medieagentur.
Paul Spiegel var fra 1967 medlem av menighetsrådet i den jødiske menigheten i Düsseldorf. I 1978 ble han styremedlem og fra 1984 til 2002 var han formann for menigheten. I 1989 ble han innvalgt i direktoriet i Zentralrat der Juden in Deutschland, og ledet fra 1989 til 2000 rådets Zentralwohlfahrtsstelle. Han ble medlem av kringkastingsrådet for Westdeutscher Rundfunk i 1991. I 1993 ble han visepresident i Zentralrat der Juden og i 1995 leder for foreningen av jødiske menigheter i Nordrhein-Westfalen. 9. januar 2000 ble han valgt til etterfølger etter Ignatz Bubis som president for Zentralrat der Juden.
I hans presidentperiode ble det inngått en avtale med staten som gav de jødiske menighetene samme rettigheter som Den katolske kirke og de protestantiske kirkene.
Sosialdemokraten Spiegel ble i 2003 nevnt i spekulasjonene om hvem som skulle etterfølge Johannes Rau som Tysklands president, men avviste selv at han var aktuell som kandidat.
Spiegel mottok Nordrhein-Westfalens fortjenstorden i 1993, Bundesverdienstkreuz i 1997, ble utnevnt til æresborger av fødebyen Warendorf i 2001 og ble kreert til æresdoktor ved Heinrich-Heine-Universität i Düsseldorf 11. februar 2004.
Han ble gift med Gisèle Spatz i 1964 og hadde to døtre. Spiegel døde om morgenen den 30. april 2006 i Düsseldorf, etter en tids sykdom etter å ha fått et hjerteinfarkt og en lungepunktering tidligere samme år.
Backspin
Backspin er et begrep innen golf for bakoverskru på ballen. Golfballens mykhet og mange små «groper» (dimples), i kombinasjon med køllebladets loft, gjør at ballen får bakoverskru. Backspin får ballen til å stige, og hvis bakoverskruen er kraftig nok så kommer ballen til å spinne bakover når den lander. Mange elitespillere utnytter backspin for sine innspill mot greenen og slår ballen slik at den lander bakenfor hullet for at den deretter skal spinne tilbake.
Lista över golftermer
Germansk nyhedenskap
Germansk nyhedenskap eller nyhedenskap, er en hedensk rasebiologisk trosretning, med filosofiske og religiøse elementer, som baserer seg til dels på norrøn mytologi og «Völkisch» tankesett.
Nyhedenskapen har opp gjennom historien hatt et begrenset antall aktivt troende og praktiserende utøvere. I moderne tid er den kanskje mest kjente norske nyhedenske institusjonen organisasjonen Vigrid.
Rasetenkning
Med den nye fremveksten av raseretorikk som fulgte med gjenoppdagelsen av Gregor Mendels arvelover omring 1900, og den videre utvikling av denne gjennom applikasjon på mennesket, vokste rasehygienen eller eugenikken frem, en anvendt humanbiologi med klare advarsler mot en stadig degenerering av arveegenskaper. Slik degenerering var grunnet fremskritt som medførte bedre levekår (deriblant faktorer som levestandard og livskvalitet) og helsestell, som gjorde det mulig for genetiske minusvarianter å formere seg og dermed redusere kvaliteten på arvestoffet, samt raseblanding eller reproduksjon med utgangspunkt i to individer av forskjellig rase.
En av de fremste talsmenn for eugenikken i Norge var apotekeren Jon Alfred Mjøen, som etablerte et rasebiologisk institutt på Vinderen i Kristiania i 1906, og fra 1919 utga tidsskriftet «Den nordiske Race». De norske nyhedningenes rasetenkning var særlig inspirert av tyskeren Hans F. K. Günther.
Gudetro og religiøsitet
Nyhedenskapens gudebegrep kan være abstrakt, der det guddommelige i høyden er et vagt og upersonlig «guddommelig prinsipp», mer som betegnelse på en uomgjengelig og altomfattende lovmessighet enn på en guddom i vanlig forstand. Nyhedenskapen kan dermed på et vis oppfattes som polyteistisk. Hos ledende tyske forskere som Andreas Heusler, Gustav Neckel og Berhard Kummer ble germanernes forhold til gudene fremstilt som nærmest kameratslig – en «Freundgottglaube» fri for de «orientalske religioners» servile underkastelse. Dermed er deres «gud» i dem selv, og mennesket – eller i hvert fall germaneren – kan derfor frelse seg selv, ved å leve i pakt med sitt innerste vesen.
Nyhedenskapen kan sies å oppfylle kravene til en funksjonell religionsdefinisjon, ved at det kan sies å forsyne mennesket med en «ytterste mening med livet», en form for moralkodeks – om enn begrenset til germanere, og at den åpenbart har evnen til å motivere til sosial handling. Med en substansiell religionsdefinisjon, som i større grad søker å skille religiøse fra ikke-religiøse foreteelser og ofte setter som betingelse at en religion må inneholde troen på gud eller noe transcendent, er det tvilsomt om nyhedenskapen, i hvert fall den winsneske variant, kan karakteriseres som en religion.
Andre nyhedninger har et mer konkret guddomsbilde, der man for eksempel likestiller den skapende guden med Odin, den mektigste og viseste guden i norrøn mytologi.
Litteratur
Germanisches Neuheidentum Germanic neopaganism
Friedrich Gogarten
Friedrich Gogarten (født 13. januar 1887 i Dortmund i Tyskland, død 16. oktober 1967 i Göttingen i Tyskland) var en tysk luthersk teolog. Han utgav syv bøker mellom 1921 og 1957.
Bakgrunn
Gogarten studerte teologi til 1912 i Jena, Berlin og Heidelberg. De lærere som preget ham mest var Adolf von Harnack, Ernst Troeltsch og Wilhelm Herrmann.
Prest, professor
Han ble i 1925 prest i Dorndorf og privatdosent i systematisk teologi ved universitetet i Jena, og ble senere professor i systematisk teologi ved universitetet i Breslau (1931–35) og universitetet i Göttingen (1935–55).
Under Barths ledelse skilte Gogarten seg fra den fremherskende liberalteologi slik den var representert av Albrecht Ritschl og andre. Han stilte seg i motsetning til den historisisme og antroposentrisme som florerte i protestantisk teologi på 1800-tallet ved å vektlegge den absolutte antitese mellom Gud og menneske.
Blant hans mest kjente og samtidsig mest omdiskuterte skrifter erDie religiöse Entscheidung (1921), Von Glauben und Offenbarung (1923), Illusionen (1926) og Theologische Tradition und theologische Arbeit (1927). Et av hans viktigste arbeider var Politische Ethik (1932), der han utvikler en «ordningsteologi» som kom til å få stor betydning i senere luthersk teologi. Den fremste skapelseordningen er ifølge Friedrich Gogarten staten, hvis oppgave er å stå i mot de verste konsekvensene av menneskets synd. Gogarten skiller skarpt mellom lov og evangelium, noe som ledet ham til den slutning at det ikke finnes noen spesifikt kristen sosialetikk.
Oconto County
Oconto Countys totale areal er 2,976 km² hvorav 391 km² er vann. I 2000 hadde fylket 35,634 innbyggere og administrasjonssenteret ligger i byen Oconto. Fylket har fått sitt navn etter elven Oconto River.
Elizabeth Blackburn
Elizabeth (Liz) Helen Blackburn (født 26. november 1948 i Hobart, Tasmania) er en australskfødt amerikansk biolog som arbeider ved University of California, San Francisco (UCSF). Hun ble tildelt Nobelprisen i fysiologi eller medisin i 2009 sammen med Carol Greider (tidigere doktorand av Blackburn) og Jack Szostak for oppdagelsen av hvordan kromosomene beskyttes av telomerer og enzymet telomerase som forlenger telomerer.
Arbeider
Blackburn studerte ved University of Melbourne der hun ble Bachelor of Science i 1970 og Master of Science i 1972. Hun fikk deretter doktorgraden ved University of Cambridge i 1975, og bedrev postdoktor forskning innen celle- og molekylærbiologi ved Yale University 1975-1977. I 1978 ble hun ansatt ved University of California, Berkeley på instituttet for molekylær biologi. I 1990 flyttet hun til instituttet for mikrobiologi og immunologi ved University of California, San Francisco (UCSF), der hun også ledet avdelingen mellom 1993 til 1999. Blackburn er nå (2009) Morris Herzstein-professor innen biologi og fysiologi ved UCSF. Blackburn er også gjesteforsker ved Salk Institute for Biological Studies. I januar 2017 utga hun The Telomere Effect - the new Science to living, longer, healthier, younger, den første boken for et allment publikum om telomerer og deres betydning for menneskelig helse.
Bioetikk
Blackburn ble utpekt til medlem av President's Council on Bioethics i 2001. Hun ble avskjedet i februar 2004, muligens på grunn av hennes åpne kritikk av Bush-administrasjonnen åsynspunkter på stamcelleforskning. Hennes avskjed ledet til protester fra mange forskere.
Plesiochronous Digital Hierarchy
Plesiochronous Digital Hierarchy (PDH) er en teknologi som brukes i telekommunikasjon for å overføre store mengder data over digitalt transport kanaler, som f.eks. fiberoptikk. Ordet Plesiokront kan oversettes til "nesten synkront". Da PDH ble utviklet bestod telenettet av analoge telefonsentraler som ikke trengte klokketakt for å fungere. PCM-strekningen mellom sentralene kunne derfor følge hver sin takt. Det var altså mange uavhengige klokker i telenettet.
Etter hvert som det kom digitale sentraler, som hadde behov for å jobbe i samme takt, ble Synchronous Digital Hierarchy (SDH) utviklet.
Le Puy-en-Velay
Le Puy-en-Velay er en kommune i departementet Haute-Loire i regionen Auvergne-Rhône-Alpes sentralt i Frankrike. Le Puy-en-Velay er hovedstad i departementet Haute-Loire. Innbyggerne kalles for ponots. Et vanlig startpunkt for pilegrimsvandring til Santiago de Compostela.
Befolkningsutvikling
Antall innbyggere i kommunen Le Puy-en-Velay
Enigmavariasjonene
Variations on an Original Theme for orchestra, Op. 36 ("Enigma"), vanligvis omtalt som Enigmavariasjonene er en suite med et tema og fjorten variasjoner, skrevet for orkester av Edward Elgar i 1898–99. Verket er Elgars best kjente storskala-komposisjon, både på grunn av musikken i seg selv, og gåtene gjemt i den. Elgar dediserte verket til «mine venner som er avbildet i det». Hver variasjon er et følelsesladd portrett av en av hans nærmeste venner.
Historie
En variant av historien om stykkets fødsel er at etter en slitsom dag med undervisning i 1898 satt Elgar ved pianoet og dagdrømte. En melodi han spilte fanget oppmerksomheten til hans kone, som likte den og ba ham gjenta den for henne. Han begynte deretter, for å underholde sin kone, å improvisere variasjoner over denne melodien, hvor hver variasjon enten var et musikalsk portrett av en av deres venner, eller i den musikalske stilen den det gjaldt ville ha brukt. Elgar utvidet og orkestrerte deretter disse improviserte temaene til Enigmavariasjonene.
Stykket ble urfremført i St. James Hall i London 19. juni 1899, Hans Richter dirigerte. Kritikerne var først irriterte over laget med mystifisering, men hyllet substansen, strukturen og orkestreringen av verket, som har vært populært siden da.
(Enigmavariasjonene er også et drama fra 2002 med Toralv Maurstad og Geir Kvarme i rollene, dreier seg om gåten mellom mennesker – Hvem er det du elsker når du elsker noen? Forfatter: Erik-Emmanuel Schmitt Regissør: Kjetil Bang-Hansen)
Struktur
Verket består av temaet, etterfulgt av fjorten variasjoner. Variasjonene springer ut fra temaets melodiske, harmoniske og spesielt rytmiske elementer, og den fjortende variasjonen er utvidet så den utgjør en finale.
Variasjon 14 (Finale : Allegro Presto) "E.D.U."
(NB: på noen innspillinger er temaet og den første variasjonen trukket sammen til et enkelt spor.)
Som det var vanlig med portretter på denne tiden avbilder Elgars musikalske portretter sine forbilder på to nivåer. Hver sats inneholder et overordnet inntrykk av personens personlighet, i tillegg inneholder de fleste en musikalsk referanse til en spesifikk hendelse eller egenskap, slik som Dorabellas stamming, Winifred Norburys latter eller spaserturene i skogen sammen med Jaeger.
Gåten
"Enigma"et (Gåte) i tittelen henspiller på to gåter. Den første refererer til hvilken av Elgars venner hver sats representerer, noe som er løst med en viss sikkerhet som beskrevet over. Elgar selv kom med flere stikkord til løsningen av dette sammen med en pianorullversjon av variasjonene. Det forekommer også et annet, skjult tema som alle variasjonene er basert på, som man aldri hører. Elgar uttalte ved en anledning:
Elgar kom også med hint om at det skjulte temaet i seg selv var en variasjon over en velkjent melodi. Mange har forsøkt å gjette hva dette kan være, men til nå har ingen løst gåten til allmenn anerkjennelse.
Det har vært foreslått at det skjulte temaet kan være Storbritannias nasjonalsang, «God save the Queen», andre teorier lanserer «Auld Lang Syne» i en mollvariant, noe som passer emnet «gamle bekjentskaper». Enkelte musikkvitere tror temaet kan være basert på deler av Mozarts «Praha»-symfoni, som også var på programmet under konserten hvor Enigmavariasjonene ble urfremført i 1899. La Folia, et tradisjonelt renessansetema med akkorder som passer til temaet har også vært foreslått. En for tiden populær teori er at temaet relaterer til «never, never, never»-delen av «Rule, Britannia!».
Referanser i annen musikk
Elgar selv siterte mange av sine egne verker, inklusive «Nimrod» (Variasjon 9) i The Music Makers, et korverk fra 1912.
I 1995 hadde Rob Dougan en hit med «Clubbed to Death» hvor pianostemmen minner om temaet og variasjonene 1 og 12. Dette ble av noen ansett enten som en ny 15. variasjon eller et forsøk på å gjenskape det skulte gåtetemaet. Dette ble brukt i filmen The Matrix fra 1999 hvor melodien (og derved temaet av Elgar) ble spilt under «kvinnen i rødt»-scenen.
David Ives skrev et skuespill som hentet navn fra variasjonene. Steve Spiegl tok med en jazzversjon av variasjon nummer 9 på sitt album «Enigma». Temaet fra Enigmavariasjonene brukes også av On Thorns I Lay, et gresk rockeband, på deres sang «A Blue Dream», fra albumet «Orama» (1997).
Tor Sekse
Tor Sekse (født 8. september 1930 i Sola, død 14. november 2021) var en norsk næringslivsleder og banksjef i Stavanger Sparekasse og Sparebanken Rogaland. Han er utdannet sosialøkonom fra Universitetet i Oslo i 1956, med spesialpensum internasjonal handel. Han har tidliger jobbet i Handelsdepartmentet, Stavanger Sparekasse, Norges Banks hovedkontor og Det internasjonale Pengefondet.
Benjamin Vanninen
Benjamin Vanninen (født 29. juni 1921 i Harlu, død 22. juli 1975 i Heinola) var en finsk langrennsløper som deltok i de olympiske vinterleker 1948 i St. Moritz.
Vanninen vant en olympisk bronsemedalje i langrenn under vinter-OL 1948 i St. Moritz. Han kom på tredjeplass på 50 km, bak Nils Karlsson og Harald Eriksson begge fra Sverige.
Gråpudret jordfly
Gråpudret jordfly (Agrotis segetum) er en sommerfugl som tilhører familien nattfly (Noctuidae). Den er funnet langs kysten fra Sverige til Rogaland i Norge, med et par funn i Bergen og Vågå.
Utseende
Et middelsstort til ganske stort (vingespenn 30 – 46 mm), gråbrunt nattfly. Fargen er ganske variabel. Forvingen er brungrå med svartkantede nyre- og ringmerker. Ringmerket er ofte noe uttrukket, noen ganger gror de to merkene sammen. Bak ringmerket er det et svartkantet, langt ovalt, brunt tappmerke. Frynsene langs vingens ytterkant er lysbrune med en mørk tverrstripe. Bakvingen er hvit, gråpudret langs ytterkanten.
Levevis
Arten finnes særlig i hager og på dyrket mark. Larvene lever nede i bakken av røttene på ulike planter, ofte på grønnsaker og andre kulturplanter der de kan gjøre betydelig skade ved å gnage over rothalsene på unge planter, ødelegge rotsystemet på eldre, og gnage på rotgrønnsaker. Arten har to generasjoner hver sommer, de voksne sommerfuglene flyr i mai – juni og i august – september.
Utbredelse
Arten finnes over hele den palearktiske sone og Afrika, og i deler av Sørøst-Asia. Man har brukt store ressurser, foreløpig med hell, for å hindre at denne brysomme arten sprer seg til Nord-Amerika. I Norge finnes den bare i de sørligste landsdelene vestover til Rogaland, og et par funn i Bergen og Vågå. .
Felice Fanetti
Felice Fanetti (født 20. februar 1914 i Cremona, død 1. september 1965) var en italiensk roer som deltok i de olympiske leker 1948 i London.
Fanetti vant en olympisk bronsemedalje i roing under OL 1948 i London. Sammen med Bruno Boni kom han på tredjeplass i toer uten styrmann bak de britiske roerne Jack Wilson og Ran Laurie og sølvvinnerne Josef Kalt og Hans Kalt fra Sveits.
John Hinckley jr.
John Warnock Hinckley jr. (født 29. mai 1955 i Ardmore i Oklahoma) er en amerikansk attentatmann som forsøkte å drepe president Ronald Reagan 30. mars 1981.
Hinckley hevdet å ha sett filmen Taxi Driver en rekke ganger, der en forstyrret mann planlegger å drepe en presidentkandidat for å imponere en kvinne. Hinckley var besatt av skuespillerinnen Jodie Foster, som spiller hovedrollen i Taxi Driver. Han trodde at ved å drepe Reagan, så ville Foster erkjenne kjærlighet til ham.
Hinckley ble løslatt i september 2016, men med svært mange restriksjoner; han vil være under streng overvåkning, har forbud mot å snakke med media, er forpliktet til å gå i terapi, og har forbud mot å oppsøke Foster.
Kantōregionen
Kantōregionen (japansk: 関東地方 – Kantō-chihō) er et geografisk område på Honshu, Japans største øy. De følgende 7 prefekturene utgjør regionen: Gunma, Tochigi, Ibaraki, Saitama, Tokyo, Chiba og Kanagawa. Dette er Japans tettest befolkede område og økonomiske hovedstadsregion rundt Tokyo. Kantōsletta ligger i regionen og utgjør om lag 40 % av arealet. De resterende 60 % består av ås- og fjellandskapet som utgjør grensene mot Chubu og Tohoku. Fjellene Kantō-sanchi i vest er utbygd med betydelig vannkraftproduksjon.
Schiehallion
Schiehallion (Gælisk: Sìdh Chailleann, uttalt ʃiˈxaʎən̪ˠ) er et fjell i Perth and Kinross i Skottland. Fjellet er enkelt å bestige og gir en spektakulær utsikt på veien. Det er derfor et yndet mål for fjellvandrere. I år 2000 anslo en at det årlig er mellom 17 000 og 20 000 fotturister som besteg fjellet. Siden 1999 eies fjellets østside av selskapet John Muir Trust.
Schiehallion-eksperimentet
Schiehallion ligger adskilt fra andre fjellområder og har en meget regelmessig form. Dette førte til at Charles Mason i 1774 valgte dette fjellet som kandidat til et eksperiment som for første gang skulle fastlå en verdi for Jordens gjennomsnittlige tetthet og dermed den samlede masse. Selve eksperimentet, senere kjent som Schiehallion-eksperimentet ble gjennomført datidens hoffastronomen Nevil Maskelyne sammen med matematikeren Charles Hutton som i løpet av arbeidet oppfant kartkotene.
Brodie-hjelm
Brodie-hjelm, også kalt brodie helmet, shrapnel helmet, tommy helmet og Helmet, steel, Mark I i Storbritannia og M1917 Helmet og doughboy helmet i USA, er en militær kamphjelm av stål som den britiske hæren tok i bruk under første verdenskrig og beholdt til etter andre verdenskrig. Hjelmtypen er rund og flat og likner et opp-og-ned-vendt vaskevannsfat med hakereim. Brodie-hjelmer ble også brukt av andre hærer, blant annet av amerikanske soldater under første verdenskrig, og i Norge fram til 1950-tallet, samtidig med svenske og seinere tyske modeller.
Historie og utbredelse
Stålhjelmer, som var vanlige i middelalderen og eldre tid, ble gjeninnført under første verdenskrig. De skulle da beskytte soldatene i skyttergravskrigen der omfattende artilleriild medførte store tap. I løpet av 1915 fikk franske soldater metallinnlegg i kepiene, og fra 1916 ble Adrian-hjelmen utlevert. Den var vanskelig å produsere og beskyttet ikke nakken.
Også den britiske hæren ønsket vern mot granatsplinter, og i 1915 designet og patenterte briten John L. Brodie brodie-hjelmen. Det var en stålhjelm som beskyttet hodet, men som først og fremst var lett å masseprodusere da den kunne presses ut av en stålplate i én arbeidsprosess. Hjelmene var dessuten lette å stable og nyttige som vaskefat og kokekar. Under andre verdenskrig ble en dypere variant med kortere brem, som skulle beskytte hodet litt bedre, tatt i bruk.
Den keiserlige tyske hær innførte i 1916 M16 Stahlhelm som var designet av ingeniør Frederich Schwerden og kirurgen Dr. August Bier ut fra de hodeskadene soldatene fikk. I 1935 ble den tyske stålhjelmen gjort mindre, men ytte fortsatt best beskyttelse.
Stålhjelmer beskytter utelukkende mot granatsplinter, mens geværskudd normalt vil gå rett gjennom dem. Stålhjelmer har vært standard i de fleste militære styrker siden første verdenskrig, og begynte først på 1980-tallet å bli avløst av hjelmer i andre materialer, deriblant kevlar.
Fordi brodie-, adrian- og tyskerhjelmene hadde ulik form, ble hjelmene et tydelig nasjonalt kjennetegn som gjorde det lettere å skille de uniformerte soldatene fra hverandre.
Paranoid Linux
Paranoid Linux simulerer «vanlig» oppførsel på nettet gjennom å surfe på nettet, fylle inn skjemaer og fylle ulike chatrooms med mer eller mindre meningsløs prat. Samtidig vil en av fem hundre tegn være del av den virkelige kommunikasjonen som brukeren deltar i.
Paranoid Linux er i utgangspunktet et produkt av en roman, men frivillige har gått i gang med å utvikle en virkelig utgave av programvaren basert på Linux.
Fermín Martínez Ibáñez
Fermín Martínez Ibáñez (født 4. juli 1966 i Pamplona) er en spansk fotballdommer, som dømmer i den spanske ligaen. Han ble aktiv som dommer i 1982, og dømmer som assistentdommer/linjedommer. Han har dømt ett verdensmesterskap i fotball, i Fotball-VM 2010 der han var assistentdommer for Alberto Undiano Mallenco fra Spania.
Spartanburg
Spartanburg er en by i delstaten Sør-Carolina, USA. Den ligger i fylket Spartanburg County og fylkets hovedsete ligger byen. 1 162 459 innbyggere.
Piktiske steinmonumenter
Piktiske steinmonumenter er hovedsakelig funnet i dagens Skottland, nord for den tradisjonelle skillelinjen Clyde-Forth, og er det mest synlige bevarte beviset på de som reiste dem, pikterne.
Steinenes hensikt og mening
Hensikten og meningen med steinmonumentene er kun blitt delvis forstått. Det er blitt antatt at de tjente som personlige minnebautaer, og symbolene hentyder tilhørighet i klaner, ætter, og avstamning. De individuelle symbolene kan ha blitt identifisert som totemiske tegn på avstamning, indikasjoner på rangordning, klan/ætt og profesjon, eller komponenter for personlige navn.
Det er kjent at noen steiner har avbildninger av seremonier og ritualer som i tilfellet med Eassiesteinen i Angus. Et lite antall steiner har en assosiasjon til begravelser, eller til minne om en avdød uten at det nødvendigvis ligger en avdød under steinen. Det er mulig at de har hatt tilleggsfunksjoner som å markere avgrensede områder tilhørende stammer eller ætter. De kan også ha hatt funksjoner som vitnemål over ekteskapsallianser, inngåtte avtaler i bevitnet stein mellom stammer eller ætter. Det har også blitt foreslått at symbolene kan ha vært en form for piktografisk skriftsystem. En unik teori foreslår at opprinnelsen til de tidligste symbolene kan ha vært et system av stjernebilder unikt for pikterne. Samtidig kan steinene ha blitt benyttet over en rekke århundrer og i ulike situasjoner, og motivene og deres meninger kan derfor ikke låses fast til en bestemt mening. Identiske motiver kan ha hatt en annen mening i annen kontekst og i et annet århundre, skjønt symbolenes motivkrets og spredning demonstrerer et delt fellesbruk.
Det er omtrent 35 ulike symboler på steinene og som kan plasseres i flere kategorier. Disse omfatter abstrakte symboler uten opplagt mening som har fått egne og vilkårlig beskrivende navn av forskere (eksempelvis «halvmåne», «V-stav», «dobbeldisk» og «Z-stav»), og realistiske tegninger i omriss av dyr (eksempelvis hoggorm, laks, ulv, hjort, ørn og fabeldyr som karakteriseres som «piktiske beist»). Den siste kategorien består av gjenkjennbare objekter, især speil og kam som, til tross for den moderne assosiasjon med kvinnelighet, kan ha vært symboler for menn med høy status. Bortimot samtlige symbolsteiner har symbolene arrangert i parvis, noe har mangfoldige eller sammensatte par, med eller uten tillegg (alltid under andre symboler) av speil og kam. Derav teorien om at de representerer avstamming eller ætt, jfr, to foreldre/klaner.
Symbolene har også i sjeldne tilfeller funnet på smykker (men svært lite piktisk metallarbeid har overlevd i sammenligning med deres nabokulturer), eksempelvis sølvplaketter fra Norrie's Law-bygget (funnet i Fife tidlig på 1800-tallet). De har noen ganger blitt funnet på andre løsgjenstander, blant annet små steindisker og avbildninger skåret inn i bein (hovedsakelig på de nordligste øyene). Enkle eller primitive former for symboler har blitt skåret inn i veggene på kysthulene ved East Wemyss, Fife, og Covesea, Moray.
Klassifisering
I deres banebrytende studie, The Early Christian Monuments of Scotland (Tidlige kristne monumenter i Skottland, 1903) var J Romilly Allen og Joseph Anderson de første til klassifiserte piktiske steinmonumenter i tre grupper. Motstandere av systemet pekte på at det var flere unntakstilfeller som hadde elementer som gikk igjen i mer enn en klasse, men selv de som kritiserte systemet synes å ha funnet det nyttig og det blir fortsatt benyttet.
Piktiske steinmonumenter og deres ikonografiske motiver blir gjerne populært tolket som «keltiske». Moderne forskere peker på at «keltisk» er et meget vagt begrep som ikke nødvendigvis gir rettvis mening, men samtidig er det rimelig å peke på at det var en kulturutveksling mellom samfunn som lå nært og ved siden av hverandre; for Piktland lå keltiske Irland i vest og angelsaksiske England i sør, og med den kristne misjon er det naturlig at visse motiver og håndverkstradisjoner viser slektskap. Mer givende enn å henvise til likheter kan det heller være å peke på hva som er unikt med de piktiske steinene. Piktiske steiner av klasse I og II er funnet nesten utelukkende i Piktland i dagens Skottland, og ikke utenfor. Det mest ligger i det fruktbare lavlandet på østkysten. Klasse I er dominerende nord for fjellkjeden Mounth, klasse II sør for denne. Det samme området er også dominerende med piktiske stedsnavn.
Steder
Kun et lite antall piktiske steiner står hvor de i sin tid ble reist. De fleste har blitt flyttet til museer og andre beskyttede steder. Det er gode grunner til dette da de fleste steinene har erodert kraftig, og de ytre ødeleggelsene har økt kraftig i de siste 150 årene grunnet moderne forurensning.
Noen av de mer kjent eksemplene og samlingene er listet nedenfor. Listen gir ingen indikasjon til ubegrenset tilgang da noen av dem ligger på privat eiendom.
The Back Seat of My Car
«The Back Seat of My Car» er en sang av Paul McCartney og hans kone Linda McCartney. Sangen er hentet fra deres album Ram, utgitt i 1971.
Sporet ble utgitt som singel i England, men solgte dårlig og klatret ikke høyere enn 39.-plass på hitlistene.
Rosslyn
Rosslyn, by i nærheten av Pretoria, Sør-Afrika.
BMW har hatt en fabrikk her siden 1968. Fabrikken ble heleid i 1972, og var BMWs første fabrikk utenfor Tyskland.
Sacco
En sekkestol, ofte kalt saccosekk eller sacco (fra italiensk for «sekk»), er et sittemøbel med en enkel konstruksjon som består av et yttertrekk, gjerne i vinyl, tekstil eller hud, som er fylt med kuler av polystyren. Møbelet former seg etter personen som sitter i det, og er regnet som det første masseproduserte møbel med et uttrykk som ikke var statisk og formelt. Saccomøbelet ble første gang produsert i 1968 og ble raskt en suksess. Møbelet er kjent verden over og er et av ikonene fra 70-årene.
Opphavspersoner
Tre italienske designere står bak produktet: De tre startet samarbeide innen design i 1965 og presenterte sacco i 1968.
Produsenter
På verdensbasis er det det italienske selskapet Zanotta som er kjent for saccoproduksjon, men møbelet er blitt kopiert av mange produsenter opp igjennom årene. I Norden er det firmaet Sacco of Norway som innehar merkevarerettighetene til SACCO®. Dette selskapet produserer og selger saccosekker fra Innvik i Stryn kommune. Firmaet ble etablert i 2008 og kjøpte da rettighetene fra Ekornes ASA som hadde produsert saccosekker for det nordiske markedet i en årrekke.
Just Say Ozzy
Just Say Ozzy er et heavy metal-konsertalbum og Ozzy Osbournes tredje som soloartist.
Albumet ble utgitt 17. mars 1990, og igjen 22. august 1995. Det solgte til gullplate 21. juli 1993
Spontanabort
Spontanabort er et begrep som brukes når et ufødt foster dør under svangerskapet uten at dette er kunstig framprovosert. Dette skjer oftest i de første tre månedene av svangerskapet.
Eksterne lenker
Aborto
Bruno Boni
Bruno Boni (født 13. mai 1915 i Cremona, død 30. mars 2003) var en italiensk roer som deltok i de olympiske leker 1948 i London.
Fanetti vant en olympisk bronsemedalje i roing under OL 1948 i London. Sammen med Felice Fanetti kom han på tredjeplass i toer uten styrmann bak de britiske roerne Jack Wilson og Ran Laurie og sølvvinnerne Josef Kalt og Hans Kalt fra Sveits.
Tennis (band)
Tennis var et popband fra Bergen etablert i 2000. Med låten «Here Comes the Coastguard» vant bandet den første kåringen av Årets Urørt i 2001. Låten ble også mye spilt på radio året etter. Bandet ga ut sitt eneste album Your Friend In Sound i 2003 og EP-en Polka Polka Polka senere samme år. Bandet endret etterhvert musikkstil og ble oppløst. Medlemmene fortsatte i bandene Rushmore og The Royalties.
Steyr
Steyr er en by i delstaten Oberösterreich i Østerrike. Den ligger ved elven Enns.
Feelings
«Feelings» er en sang av Morris Albert. Den ble første gang innspilt som tittelsporet på debutalbumet hans fra 1975. Teksten til sangen, lett gjenkjennelig på woah woah woah-refrenget, omhandler at sangeren ikke klarer å glemme følelsen av å være forelsket («forget my feelings of love»).
Den originale innspillingen av sangen fikk stor suksess og nådde en sjetteplass på Billboard Hot 100-listen og en andreplass på Adult Contemporary-listen i USA. I løpet av de neste årene ble «Feelings» framført av mange andre vokalister, blant andre Ella Fitzgerald, Nina Simone, Frank Sinatra, Shirley Bassey, Elvis Presley, Glen Campbell, Sarah Vaughan og Johnny Mathis.
Norsk versjon
Jan Thoresen har skrevet en norsk tekst. På norsk bærer den tittelen «Feeling».
Ruud van Nistelrooy
Rutgerus Johannes Martinus van Nistelrooij (vanligvis skrevet Nistelrooy; født 1. juli 1976 i Oss i Noord-Brabant) er en nederlandsk fotballtrener og tidligere fotballspiller.
Han spilte i angrep for blant andre, , Manchester United, , og.
Spillerkarriere
I sine barne- og ungdomsår spilte Van Nistelrooy for amatørklubben Nooit Gedacht (1981–90), før han gikk videre til Margriet (1990–91). Der spilte han én sesong, før han gikk videre til FC Den Bosch.
Den Bosch, SC Heerenveen og PSV Eindhoven
Den Bosch spilte i nederlandsk førstedivisjon, som ligger ett hakk under Eresdivisjon som er det øverste nivået. Van Nistelrooy spilte midtbane for Den Bosch, men gikk over til spissrollen mens han spilte for SC Heerenveen i 1997. I 1998, på 22-årsdagen sin, gikk han til PSV Eindhoven for over 40 millioner kroner. Van Nistelrooy besvarte tilliten ved å score 31 mål på 34 kamper i sin første sesong i PSV, og ble kåret til årets spiller i Nederland av spillerne. I sin andre sesong noterte han seg for 29 nye mål.
Manchester United
Manchester United hadde forsøkt å kjøpe Van Nistelrooy i 2000, men under trening pådro han seg en alvorlig kneskade som forhindret ham fra å spille i europamesterskapet i 2000. Han ble til slutt kjøpt i april 2001 for 19 millioner britiske pund.
I sin første sesong i Manchester United scoret Van Nistelrooy 23 ligamål på 32 kamper, og satte ny rekord ved å score i åtte Premier League-kamper på rad. Dette var tangering av Liam Whelans klubbrekord fra 1956. Han scoret 10 mål i Mesterligaen, og ble kåret til årets spiller av PFA (Professional Footballers Association).
I sesongen 2002-2003 scoret Van Nistelrooy 25 ligamål og 14 mål i europeiske turneringer, og ledet Manchester United til en ny Premier League-tittel. Dermed ble han den andre United-spiller gjennom tidene som scoret mer enn 40 mål på en sesong (Denis Law har rekorden).
Van Nistelrooy er en glimrende avslutter med stor fart, god plasseringsevne og usedvanlig god smidighet og balanse i forhold til høyden (1,88). Dette forklares ofte med hans tidligere trening som turner. I løpet av sin karriere på Old Trafford har han scoret bare ett eneste mål fra utenfor 16-meteren.
Van Nistelrooy spilte for i europamesterskapet i 2004. Han toppet målscorerlisten etter det innledende gruppespillet sammen med Englands Wayne Rooney, og var en av bare to spillere i turneringen som scoret i samtlige kamper i gruppespillet.
På slutten av sesongen 2005/2006 økte ryktene om Van Nistelrooy og et mulig salg fra Manchester United. Den nederlandske spissen fikk også beskjed om å holde seg unna Old Trafford da Manchester United og Celtic hedret Roy Keane for hans mange år i Manchester United med en testimonial 9. mai 2006.
Real Madrid
Den 28. juli 2006, med totalt 219 kamper og 150 mål for United, skrev Ruud van Nistelrooy under for Real Madrid, etter uker med spekulasjoner. Kontrakten binder ham til Real Madrid i tre år.
Van Nistelrooy kjempet i 06/07 sesongen om toppscorertittelen i Spania. Han ble den eneste spiller gjennom tidene som har klart å bli toppscorer i tre av de største ligaene i Europa.
Van Nistelrooy fikk 70 landskamper for Nederland og scoret 35 mål. Han er gift og har to barn.
Eisenacher Motorenwerk
Eisenacher Motorenwerk, EMW, var et østtysk bilmerke som ble produsert i perioden 1945 til 1955. Fabrikken lå i Eisenach.
BMWs fabrikk i Eisenach ble nasjonalisert av DDR etter andre verdenskrig, og Autovelo ble grunnlagt og startet produksjonen av førkrigsbiler. Bilene som ble produsert var identiske med dem BMW hadde produsert, og de ble også solgt under bilmerket BMW. Autovelo ble saksøkt og endret navnet til EMW. Dette skjedde i midten av 1952. EMWs logo er lik BMWs, bortsett fra at de blå fargene er erstattet med rødt. Etter hvert ble EMW faset ut til fordel for Wartburg-merket.
Loft (golf)
Lista över golftermer
Svetlana Bazjanova
Svetlana Valerjevna Bazjanova (ru. Светлана Валерьевна Бажанова, født 1. desember 1972 i Tsjeljabinsk) er en tidligere russisk skøyteløper. Under OL 1994 vant hun 3000 meter i Vikingskipet foran Emese Hunyady og Claudia Pechstein.
Kvanli
Kvanli (Kvannlia) er ei bygd og en grunnkrets i Lenvik kommune, Troms. Bygda ligger på innlandet på Senja, mellom Grasmyrbotn og Høglia. Kvannlia og området rundt er preget av landbruk, og det ligger flere småbruk her. Veien gjennom bygda er kommunal, og er ikke asfaltert. Veien går mellom fylkesvei 861 i Grasmyrbotn og fylkesvei 86 ved Høglia.
Skoler, barnehager og posttjenester er på Silsand.
Grunnkrets
Grunnkretsen Kvanli tilhører Silsandområdet og består av bygdene Kvannlia, Nybygda, Tverrelva, Sandbakken, Leirbakkmoen og Nordlia. De tre sistnevnte ligger langs Fv 229. Her ligger dessuten Sandbakken kapell. Areal: 32,53 km².
Innbyggertall:
Divjesjøen
Divjesjøen (slovensk: Divje jezero, «Villsjø») er en liten innsjø nær Idrija i Slovenia. Innsjøen er òg en karstkilde, og vannet strømmer opp fra undergrunnen gjennom en bratt tunnel. Grotta er utforsket ned til 160 meters dybde. I perioder etter kraftig nedbør blir den ellers rolige innsjøen omrørt av store mengder vann som trenger opp gjennom tilstrømningskanalen og bobler opp på overflaten. Dette fenomenet har antagelig gitt innsjøen dens navn, «Villsjøen».
Innsjøen er kilden til elven Jezernica, en sideelv til Idrijca, som med sine 55 meter er den korteste elven i Slovenia. I 1967 ble innsjøen erklært et vernet naturmonument, og i 1972 ble Divjesjøen det første slovenske naturmuseet.
François Hesnault
François Hesnault (født 30. desember 1956, Neuilly-sur-Seine, Frankrike) er en tidligere fransk racerfører som kjørte Formel 1-løp i og. Han deltok i 21 løp, men fikk ingen poeng og hadde bare en syvendeplass som beste resultat.
Hesnault hadde gode resultater i det franske Formel 3-mesterskapet med en tredjeplass sammenlagt i 1982 og en andreplass sammenlagt i 1983. Etter dette, i, gikk han til Formel 1 og Ligier- teamet, men uten noe stor suksess. Han gikk så til Brabham i som fører sammen med Nelson Piquet, men igjen ble det ikke noe bra resultater og han fikk ikke kjøre mer en fire løp for teamet. Senere det året fikk han kjøre et som den tredje bilen til Renault-teamet. Han fikk kjøre denne som en test for kameraer på en Formel 1-bil i et løp. Etter dette løpet valgte han å legge opp racingkarrieren.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
CAR-15
CAR-15 (Colt Automatic Rifle) er en serie automatgevær produsert av Colt i USA.
Navnet ble til da Colt ønsket våpenet assosiert med fabrikken, da AR i AR-15 sto for Armalite, ønsket Colt sitt navn på denne våpenserien. Geværene ble markedsført på slutten av 60-tallet og tidlig på 70-tallet, og er en kortere versjon av AR-15 og M16. Da kun et par modeller ble innkjøpt av US Army ble ikke våpenet noe særlig suksess, og Colt ga opp serien på slutten av 70-årene.
Dave Tresino
Dave Tresino (født 1957 i Buffalo, New York, USA) er en amerikansk hundekjører fra Talkeetna, Alaska, USA.
Tresino flyttet til Alaska i 1974, og han startet med hundekjøring i 1976.
Første gang han deltok i hundesledeløpet Iditarod var i 2000 da han ble nummer 67. Totalt har han deltatt tre ganger i verdens lengste hundesledeløp, og hans beste plassering er fra 2001 da han ble nummer 56.
Isabelle Mir
Isabelle Mir (født 2. mars 1949 i Saint-Lary-Soulan i departementet Hautes-Pyrénées) er en tidligere fransk alpinist.
Mirabelle, som hun ofte ble kalt, tok sølvmedalje i utfor under OL 1968 i Grenoble, bak østerrikske Olga Pall. I slalåm kom hun på femteplass, og i storslalåm ble hun nummer seks.
Under VM 1970 i Val Gardena tok hun nok en sølvmedalje i utfor, denne gangen slått av sveitserinnen Annerösli Zryd.
I verdenscupen oppnådde hun flere sterke resultater. I 1968 gikk hun til topps i utforcupen (delt med Olga Pall). I 1970 gjentok hun bedriften, denne gangen vant hun klart foran Annie Famose. Totalt vant hun ni verdenscuprenn (åtte i utfor og ett i storslalåm). Hun la opp som aktiv alpinist i januar 1973.
Fotball under Asialekene 1966
Fotball under Asialekene 1966. Fotball var en av flere sporter som var med i de femte Asialekene som ble arrangert i Bangkok i Thailand i perioden 9. til 20. desember i 1966. Det var elleve lag som deltok i fotball-turneringen, det ble først spilt gruppespill, tre grupper der de to beste i hver gruppe gikk videre til en mellomrunde med to grupper. Burma vant finalen med 1-0 over Iran.
Vektløfting under Sommer-OL 1984
Vektløfting under Sommer-OL 1984. Det var 17. gang som vektløfting var på det olympiske programmet under OL i Los Angeles. Det ble konkurrert i ti ulike vektklasser alle kun for menn. Kina ble beste nasjon med fire gullmedaljer foran Romania og Vest-Tyskland med to hver.
Oliver Tambo
Oliver Reginald Tambo (født 27. oktober 1917, død 24. april 1993) var en sørafrikansk anti-apartheid-politiker og en sentral skikkelse i African National Congress (ANC).
Liv og virke
Tambo ble født i Mbizana i det østlige Mpondoland, i det som i dag er Eastern Cape, og var av Xhosafolket.
I 1940 ble han, sammen med flere andre, blant andre Nelson Mandela, utvist fra Fort Hare University etter å ha deltatt i en studentstreik. I 1942 dro han tilbake til sin tidligere skole i Johannesburg for å undervise i naturvitenskap og matematikk.
Tambo var, sammen med Mandela og Walter Sisulu, en av grunnleggerne av ANC Youth League i 1943. Ungdomsorganisasjonen foreslo at man skulle endre taktikken i antiapartheid-arbeidet. Tidligere hadde ANC forsøkt å fremme sin sak ved opprop og demonstrasjoner, men ANC Youth League følte at dette var utilstrekkelig til å oppnå gruppens målsetninger, og foreslo sitt eget «handlingsprogram». Dette programmet anbefalte virkemidler som boikott, sivil ulydighet, streiker og samarbeidsnekt.
I 1955 ble Oliver Tambo generalsekretær i ANC, etter at Walter Sisulu ble satt i husarrest av den sørafrikanske regjeringen. i 1958 ble han varapresident for ANC, før han i 1959 ble dømt til fem års husarrest av regjeringen.
Som en reaksjon på dette ble Tambo sendt utenlands av ANC for å mobilisere internasjonal motstand mot apartheid. Han var involvert i dannelsen av South African United Front, som bidro til at Sør-Afrika ble ekskludert fra Samveldet av nasjoner i 1961. I 1967 ble Tambo fungerende president i ANC, etter at Albert Lutuli døde. I 1985 ble han gjenvalgt som president i ANC. Han fikk et alvorlig slag i 1989, men fortsatte å være et symbol for antiapartheid-arbeidet både utenlands og i Sør-Afrika.
Han kom tilbake til Sør-Afrika i 1991 etter over 30 års eksil i Zambia. Tambo døde på grunn av komplikasjoner etter et nytt slagtilfelle i april 1993.
Ettermæle
Den 27. oktober 2006 fikk den internasjonale flyplassen i Johannesburg navn etter Tambo og ble kalt OR Tambo internasjonale lufthavn. Tambo ble i 2012 posthumt tildelt Mapungubwe-ordenen i platina.
Yssingeaux
Yssingeaux er en kommune i departementet Haute-Loire i regionen Auvergne-Rhône-Alpes sentralt i Frankrike. Yssingeaux er underprefektur i Haute-Loire.
Geografi
Elva Lignon du Velay renner gjennom kommunen.
Befolkningsutvikling
Antall innbyggere i kommunen Yssingeaux
Kirketjener
Kirketjeneren er ansatt i en menighet i et kirkesamfunn og har hovedansvaret for kirkebygningen.
Kirkelig fellesråd i den gjeldende kommunen tilsetter kirketjenerne som lønnes ved kommunale tilskudd. Medlemskap i Den norske kirke er en forutsetning for å jobbe som kirketjener.
Om jobben
En kirketjener er ansatt i Den norske kirke for å ta seg av kirkebygget. Kirketjenerne har en slags vaktmesterfunksjon, og driver med renhold, rydding, reparasjoner og omvisninger for turister og andre som vil lære mer om kirkebygget. Kirketjenerne er også til stede under gudstjenester, hvor de for eksempel henger opp salmenummer og ordner alterbordet. Kirketjeneren er også til stede når kirken holder vielser og begravelser.
Utdanning
Det kreves ingen formell utdanning for å bli kirketjener, men det kan likevel være en fordel å ha en fagutdanning. Noen kirketjenere har vaktmesterskole eller Kirketjenerskolen. Kirkelig arbeidsgiver- og interesseorganisasjon står bak Kirketjenerskolen, et tilbud organisert som fjernundervisning.
Fagerjordfly
Fagerjordfly (Agrotis vestigialis) er en sommerfugl som tilhører familien nattfly (Noctuidae). Den er funnet nord til Sør-Trøndelag i Norge.
Utseende
Et middelsstort (vingespenn 32 – 44 mm), brunt nattfly med klare tegninger. I motsetning til de fleste andre jordfly er denne arten livlig tegnet. Forkroppen (thorax) er lysbrun med mørke tegninger. Forvingen er gråbrun eller gråaktig med noe gulbrunt i midtfeltet. Bølgelinjene, som avgrenser vingens midtfelt, er svarte og hvite og grovt tannet. Ringmerket er ganske lite og avlangt, svartkantet. Nyremerket er svartkantet og mer eller mindre mørkt. Bak ringmerket er det et langt ovalt, svartkantet, mer eller mindre lyst tappmerke. Langs ytterkanten av forvingen er det en rekke av svarte og hvite, innoverrettede pileflekker. Bakvingen er silkeaktig grå.
Levevis
Arten er knyttet til åpne, ofte vegetasjonsfattige, områder på sandgrunn. Larvene lever på lave urter, for eksempel maurer (Galium spp.) og arver (Stellaria spp.), og gras. De voksne sommerfuglene flyr i juli – september.
Utbredelse
Fagerjoprdflyet er utbredt over det meste av den palearktiske sone. I Norge er den funnet spredt nord til Nord-Trøndelag.
Sørum (Sør-Aurdal)
Sørum (middelaldersk: «Sudreim», sørgården) er ei grend i Begnadalen og en grunnkrets i Sør-Aurdal kommune i Innlandet.
Historie
Tidligere var det en skysstasjon på stedet. Dette var mens det var båttrafikk på Begna og Sperillen. DS «Bægna» trafikkerte en rekke anløpsteder, fra Hen i Ytre Ådal via Ådalselva og Sperillen til Sørum i perioden 1869–1929, deretter overtok en motorbåt fram til ferdelsåra ble nedlagt i 1933. Videre oppover dalen gikk transporten med hest og kjerre.
Næringsliv
På andre siden av elva ligger Begna med det største industrifeltet i kommunen.
Sørum Gjestehus som er en fortsettelse av den tidligere skysstasjonen driver hotell og har egen campingplass med hytter. På bilder fra 1880-1890 av Axel Lindahl kan en se bygningen på den tidligere skysstasjonen, og denne finnes fortsatt.
Grenda har en av Valdres eldste landhandler, Stømmen og Thorsrud assorterte landhandel.
Petter Brandtzæg
Petter Brandtzæg (født 26. november 1943) er en norsk spesialist i pediatri og indremedisin. Han er seksjonsoverlege ved Barnesenteret, Ullevål universitetssykehus, og professor ved Universitetet i Oslo. Han har forsket på sykdomsmekanismer ved septisk sjokk.
Brandtzæg har publisert en rekke artikler. Brandtzæg betraktes som en av de fremste ekspertene på «Meningococcoal disease» (hjernehinnebetennelse).
Sander Smørdal
Sander Englund Smørdal (født 17. desember 1985 på Nordfjordeid) var en norsk svømmer for Bergensvømmerne/Arna. Han har studert medievitenskap og engelsk.
Svømmeresultater
Norske rekorder
50m fri, kortbane:
100m fri, kortbane:
Stå opp
Stå opp er et norsk barneprogram som ble sendt søndagsmorgener på NRK1 og NRKSuper fra 2001 til 2008 og igjen fra 2011 til 2012. Programlederen hadde gjester i studio, og det ble vist filmer av ulik varighet. En time av sendingen var viet Disney-filmer (DisneyTimen).
Haugetun Folkehøyskole
Haugetun Folkehøyskole er en kristen folkehøgskole i Rolvsøy (Fredrikstad kommune) i Østfold. Skolen tar årlig opp vel 100 elever og eies av Normisjon.
Linjefag som tilbys er:
Brunhalsjordfly
Brunhalsjordfly (Agrotis cinerea) er en sommerfugl som tilhører familien nattfly (Noctuidae). Den er bare funnet i Vestfold, Aust-Agder og Rogaland i Norge.
Utseende
Et middelsstort (vingespenn 33 – 40 mm) nattfly, ofte lysgrått på farge, men dette kan variere og den kan også være ganske mørkt brunlig. Forvingen har mørke, enkle siksak-mellomlinjer, som avgrenser vingens midtfelt. Nyremerket er mer eller mindre mørkt, ofte går det et skyggeaktig tverrbånd gjennom det. Ringmerket er vanligvis ikke synlig. Bakvingen er lysgrå.